ΓΡΑΠΤΗ ΕΡΩΤΗΣΗ P-4047/00

υποβολή: Reinhold Messner (Verts/ALE) προς την Επιτροπή

(20 Δεκεμβρίου 2000)

Θέμα: Ανανέωση της αδείας εκμεταλλεύσεως αυτοκινητοδρόμου της εταιρείας Brescia-Padova και κατασκευή του αυτοκινητοδρόμου της Valtrompia

Χωρίς προσφυγή σε δημόσιο διαγωνισμό, το Μάιο του 2000 παρατάθηκε για άλλα 9 χρόνια (έως το 2011) η σύμβαση μεταξύ της δικαιούχου εταιρείας του αυτοκινητοδρόμου Brescia-Padova και της ANAS (Αυτόνομη Εθνική Επιχείρηση Αυτοκινητοδρόμων), τον δημόσιο ιταλικό φορέα που διαχειρίζεται το οδικό δίκτυο.

Με βάση τη γνωστή ως οδηγία Ciampi-Costa(1), παρατείνεται, κατ' εξαίρεσιν, η διάρκεια των αδειών εκμετάλλευσης αυτοκινητοδρόμων μόνον για λόγους διευθέτησης εκκρεμουσών διενέξεων (έλλειψη τιμολογιακών αναπροσαρμογών, αναγνώριση των εργασιών που πραγματοποιήθηκαν με την ευκαιρία του Μουντιάλ 1990 και του έτους Χριστόφορου Κολόμβου 1992, άλλες ενεχόμενες διαφορές για τις οποίες πρέπει να ζητηθεί η γνώμη της Εισαγγελίας). Στην προκειμένη περίπτωση αντιθέτως, η παράταση αιτιολογήθηκε με την κατασκευή μιας νέας οδικής σύνδεσης, του γνωστού αυτοκινητόδρομου της Valtrompia. Πρόκειται, ουσιαστικά, για ένα νέο αυτοκινητόδρομο μήκους περίπου 30 χλμ. που θα συνδέει την περιοχή Gardone Valtrompia με τον αυτοκινητόδρομο Brescia-Padova. Η δικαιούχος εταιρεία έχει ήδη αναθέσει στην επιχείρηση Tecnital της Βερόνα την μελέτη της εκτέλεσης του έργου ενώ ενέγραψε, στα πλαίσια του χρηματοδοτικού της προγράμματος, πόρους ύψους 550 δισ λιρετών (284 εκατ. ευρώ) για την κατασκευή του νέου αυτοκινητοδρόμου. Το ποσό αυτό, ωστόσο, είναι πολύ χαμηλό, εάν ληφθείπόψη ότι το κόστος κατασκευής ενός αυτοκινητοδρόμου ανά χιλιόμετρο κυμαίνεται σήμερα στα 25 30 δισ. λιρετών (12-15 εκατ. ευρώ), γεγονός το οποίο θέτει εν αμφιβόλω την αξιοπιστία της εκτίμησης του κόστους. Η κατασκευή του νέου αυτοκινητοδρόμου αιτιολογείται με βάση την ανάγκη να μειωθούν οι χρόνοι διέλευσης των βαρέων οχημάτων που εξυπηρετούν τις βιομηχανικές επιχειρήσεις της Valtrompia.

Δεν θεωρεί άραγε η Επιτροπή ότι η ανανέωση της εν λόγω αδείας εκμετάλλευσης αντίκειται προς τις οδηγίες 92/50/ΕΟΚ, 93/37/ΕΟΚ και 89/440/ΕΟΚ στο βαθμό που δεν πραγματοποιήθηκε ευρωπαϊκός δημόσιος διαγωνισμός για την ανάθεση των αδειών εκμετάλλευσης(2);

Πιστεύει άραγε η Επιτροπή ότι μπορεί να δικαιολογηθεί μία τέτοια ανανέωση χωρίς προσφυγή σε δημόσιο διαγωνισμό αλλά μόνο μέσω μιας ανταλλαγής επενδύσεων κατά την κατασκευή ενός νέου αυτοκινητοδρόμου;

Δεν είναι άραγε της άποψης η Επιτροπή ότι η αποδοχή μιας τέτοιας πολιτικής ανταλλαγής μεταξύ δικαιούχων εταιρειών δημόσιας διοίκησης προς όφελος νέων οδικώνποδομών ακυρώνει την επιλογή προτεραιότητας για την αποκατάσταση της ισορροπίας ανάμεσα στις οδικές και σιδηροδρομικές μεταφορές της Ευρωπαϊκής Ένωσης;

(1) Βλ. οδηγία του Υπουργού Δημοσίων Έργων, σε συνεννόηση με τον Υπουργό Εθνικής Οικονομίας, Προϋπολογισμού και Οικονομικού Προγραμματισμού της 20/10/98, Πρωτόκολλο αριθ. 011790/Υπουργείο Εθνικής Οικονομίας.

(2) Που δημοσιεύθηκαν στην ΕΕ L 209 της 24.7.1992, ΕΕ L 199 της 9.8.1993 και ΕΕ L 268 της 15.9.1989.

Απάντηση του κ. Bolkestein εξ ονόματος της Επιτροπής

(8 Φεβρουαρίου 2001)

Η ερώτηση του αξιότιμου μέλους εντάσσεται στο γενικότερο πλαίσιο των όρων χορήγησης αδειών εκμετάλλευσης των αυτοκινητοδρόμων στα διάφορα κράτη μέλη. Η Επιτροπή κάλεσε όλα τα κράτη μέλη να της παράσχουν εμπεριστατωμένες πληροφορίες όσον αφορά τις εθνικές τους ρυθμίσεις επί του θέματος.

Οι πληροφορίες που παρασχέθηκαν από τις ιταλικές αρχές, καθώς και οι πληροφορίες που προέρχονται από τις αρχές των λοιπών κρατών μελών, εξετάζονται επί του παρόντος από την Επιτροπή, προκειμένου να καθορισθεί μια ενιαία θέση για το σύνολο των αδειών εκμετάλλευσης αυτοκινητοδρόμων στην Κοινότητα, λαμβανομένωνπόψη των σημαντικών οικονομικών και κοινωνικών επιπτώσεων τουπόψη φακέλου.

Η Επιτροπή, κατά τη διάρκεια μιας σύσκεψης με τις ιταλικές αρχές που έλαβε χώρα στη Ρώμη στις 18 Δεκεμβρίου 2000, ζήτησε να της παρασχεθούν όλες οι απαραίτητες πληροφορίες για την αξιολόγηση της συμβατότητας με το κοινοτικό δίκαιο των δημοσίων συμβάσεων κατασκευής ενός νέου τμήματος αυτοκινητοδρόμου στη Valtrompia καθώς και της παράτασης της εκμετάλλευσης του αυτοκινητοδρόμου Brescia-Padova από τη δικαιούχο εταιρεία, όπως επισημαίνεται από το αξιότιμο μέλος. Στην περίπτωση κατά την οποία, από την εξέταση των ανωτέρω πληροφοριών, θα προέκυπτε ενδεχόμενη ασυμβατότητα των διαδικασιών που ακολουθήθηκαν προς το κοινοτικό δίκαιο, θα μπορούσε να κινηθεί η διαδικασία επί παραβάσει του άρθρου 226 (πρώην άρθρο 169) της συνθήκης ΕΚ.

Όσον αφορά την πολιτική των μεταφορών, η οδηγία 1999/62/ΕΚ του Κοινοβουλίου και του Συμβουλίου, της 17ης Ιουνίου 1999, περί επιβολής τελών στα βαρέα φορτηγά οχήματα που χρησιμοποιούν ορισμένα έργαποδομής(1) περιορίζει το ύψος των διοδίων στις δαπάνες κατασκευής, εκμετάλλευσης και ανάπτυξης του οδικού δικτύου. Τούτο δεν εμποδίζει τα κράτη μέλη να διαθέτουν ποσοστό των διοδίων για την προστασία του περιβάλλοντος και την ισόρροπη ανάπτυξη των δικτύων μεταφορών, εφόσον το ύψος των εν λόγω διοδίων δενπερβαίνει το ανωτέρω όριο. Στα πλαίσια της κατάρτισης μιας Λευκής Βίβλου για την κοινή πολιτική μεταφορών που ξεκίνησε στις αρχές του τρέχοντος έτους, η Επιτροπή εξετάζει τα μέτρα που θα επέτρεπαν μια εξισορρόπηση μεταξύ των οδικών και των σιδηροδρομικών μεταφορών στην Κοινότητα, ειδικότερα μέσω της αναθεώρησης των κανόνων όσον αφορά την τιμολόγηση και τη χρηματοδότηση των έργωνποδομής. Τα εν λόγω μέτρα πρέπει να επιτρέπουν σε ορισμένες αιτιολογημένες περιπτώσεις τη χρησιμοποίηση των εσόδων της οδικής τιμολόγησης για την ανάπτυξη εναλλακτικών σιδηροδρομικών δικτύων.

Αφετέρου, πρέπει να τονισθεί ότι η παράταση μιας άδειας εκμετάλλευσης αυτοκινητόδρομου που χορηγείται από κρατικό οργανισμό κατά παράβαση των εφαρμοστέων κοινοτικών κανόνων περί δημοσίων συμβάσεων, και μάλιστα χωρίς να απαιτηθεί από τη δικαιούχο εταιρεία η ανάληψη κινδύνων ή η απλή αντιστάθμιση των πραγματικών βαρών που θα αντιμετώπιζε οποιοσδήποτε ιδιώτης επενδυτής στα πλαίσια της οικονομίας της αγοράς, πρέπει επίσης να εξετασθεί βάσει των κανόνων οι οποίοι αφορούν τις κρατικές ενισχύσεις στον τομέα των μεταφορών.

(1) ΕΕ L 187 της 20.7.1999.